ଅଚଙ୍କମାର ବନ୍ୟପ୍ରାଣୀ ଅଭୟାରଣ୍ୟ

ଅଚଙ୍କମାର ବନ୍ୟପ୍ରାଣୀ ଅଭୟାରଣ୍ୟ ଭାରତୀୟ ରାଜ୍ୟ ଛତିଶଗଡ଼ର ଏକ ବନ୍ୟଜନ୍ତୁ ଅଭୟାରଣ୍ୟ । ଏଠାରେ କେତେକ ଶ୍ରେଣୀର ଅବଲୁପ୍ତ ପ୍ରାୟ ଜୀବଜନ୍ତୁ ରହିଛନ୍ତି । ଏହି ଅଭୟାରଣ୍ୟ ୧୯୭୫ ମସିହାରେ ସ୍ଥାପିତ ହେଇଥିଲା । ୨୦୦୯ ମସିହାରେ ଏହାକୁ ବ୍ୟାଘ୍ର ରିଜର୍ଭ ହିସାବରେ ମଧ୍ୟ ସ୍ୱୀକୃତି ମିଳିଥିଲା । ଏହାର ଆୟତନ ୫୫୭.୫୫ ବର୍ଗ କିଲୋମିଟର ଏବଂ କାହ୍ନା - ଅଚଙ୍କମାର କରିଡର ନାମକ ଆରଣ୍ଯକ ପଥଦ୍ୱାରା ମଧ୍ୟ ପ୍ରଦେଶର କାହ୍ନା ବ୍ୟାଘ୍ର ରିଜର୍ଭ ସହ ସଂଯୁକ୍ତ । ଏହି ପାର୍କ ବିଲାସପୁର ଓ ମୁଙ୍ଗୁଳି ଜଙ୍ଗଲ ଡିଭିଜନର ଏକ ଅଂଶ । ଏହାର ନିକଟସ୍ଥ ରେଳ ଷ୍ଟେସନ ବେଲଗହଣାଠାରେ ରହିଛି । ଏଠାକୁ ପେଣ୍ଡରା ରୋଡ଼ ଦେଇ କିମ୍ବା ବିଳାସପୁର ରେଳ ଷ୍ଟେସନ ବାଟେ ପହଞ୍ଚି ହୁଏ । ଏଠାରେ ରେଷ୍ଟୁରାଣ୍ଟ ଆଦି ସୁବିଧା ମଧ୍ୟ ରହିଛି । ଏହି ସ୍ଥାନ ନର୍ମଦା ନଦୀର ମୂଳ ସୃଷ୍ଟି ସ୍ଥଳ ଅମରକଣ୍ଟକର ସନ୍ନିକଟରେ ରହିଛି । ବୃକ୍ଷରାଜି ଜଙ୍ଗଲରେ ମୁଖ୍ଯତଃ ଶାଳ, ପିଆଶାଳ, ବୀଜା ଓ ବାଉଁଶ ଜାତୀୟ ବୃକ୍ଷ ରହିଛି । ଜୀବଜନ୍ତୁ ଏହି ଅଭୟାରଣ୍ୟରେ ବ୍ୟାଘ୍ର, ଚିତାବାଘ, ଗୌର ଛି8ତଳ, ବେଙ୍ଗଲ ଟାଇଗର, ହେଟାବାଘ, ସ୍ଳୋଥ ଭାଲୁ, ନୀଳଗାଇ, ଜଙ୍ଗଲି ଶ୍ୱାନ, ଚତୁସିଙ୍ଗା, ଆଦି ଜାତିର ବନ୍ୟ ପ୍ରାଣୀ ରହନ୍ତି । ଆଧାର ବାହାର ଲିଙ୍କ Achanakmar Wildlife Sanctuary at IndiaTravel.com Archived 2020-11-27 at the Wayback Machine. Achanakmar Wildlife Sanctuary at india9.com Official website Achanakmar Tiger Reserve Archived 2011-07-07 at the Wayback Machine.